Publication: Magyar Közlöny
Issue: MK-2010-123 (Year: 2010, Number: 123)
Era: contemporary
Section: 2010. évi LXXVIII. törvény
Paragraph Index: 62

(4) A vegyes bizottság az alábbi tevékenységeivel is segíti az együttmûködést: (a) mérlegeli a megállapodás adott esetben tovább fejleszthetõ területeit, többek között a megállapodás módosítására vonatkozó ajánlások megtételét; (b) figyelembe veszi a megállapodás alkalmazása során jelentkezõ társadalmi hatásokat, és megfelelõ válaszokat dolgoz ki a jogosnak talált aggályokra; (c) nyilvántartja a felek által a vegyes bizottságban az állami szubvenciókkal vagy támogatással kapcsolatosan felvetett kérdéseket; (d) konszenzuson alapuló döntéseket hoz a 11. cikk (6) bekezdésének alkalmazására vonatkozó bármely ügyben; (e) a szabályozási döntések kölcsönös elismerésére vonatkozó rendelkezéseket alakít ki, amennyiben azt a felek kérik; (f) ösztönzi a felek illetékes hatóságai közötti, légiforgalmi-irányítási rendszereik fejlesztésére irányuló együttmûködést annak érdekében, hogy a felek optimalizálják e rendszerek kölcsönös átjárhatóságát és kompatibilitását, csökkentsék a költségeket és fokozzák biztonságukat, kapacitásukat és környezeti teljesítményüket; (g) támogatja a közös – ideértve a harmadik országokat is – projektekre és kezdeményezésekre vonatkozó javaslatok kidolgozását a repülésbiztonság területén; (h) ösztönzi a felek illetékes repülésbiztonsági hatóságai közötti folyamatos, szoros együttmûködést, beleértve az olyan biztonsági eljárások kidolgozására irányuló kezdeményezéseket is, amelyek a biztonság veszélyeztetése nélkül könnyítik meg az utasok és az áruk mozgását; (i) megvizsgálja, hogy a feleknek a nemzetközi polgári repülésrõl szóló egyezmény 9. mellékletének (Könnyítés) hatálya alá esõ saját törvényeik, rendeleteik és gyakorlatuk befolyásolják-e az e megállapodásban foglalt jogok gyakorlását; (j) ösztönzi – többek között a védelem, a biztonság, a környezetvédelem, a légiközlekedési infrastruktúra (a résidõt is beleértve) és a fogyasztóvédelem területén – a szakértõi szintû, új jogszabályi vagy szabályozási kezdeményezésekrõl és fejleményekrõl szóló eszmecseréket; (k) adott esetben erõsíti a nemzetközi szervezetekben felvetett és harmadik országokkal kapcsolatos légiközlekedési kérdésekben folytatott konzultációt, beleértve a közös megközelítés elfogadása kérdésének mérlegelését is; valamint (l) konszenzuson alapuló döntést hoz a 4. melléklet 1. cikkének (3) bekezdése és a 4. melléklet 2. cikkének (3) bekezdése által szabályozott esetekben.

Source: https://magyarkozlony.hu/hivatalos-lapok/169910d0d0dbafea7ed9f70e285e2d18679663e9/dokumentumok/519e22f0d902683eebac787a11ba988294c02bd6/letoltes